รัฐมนตรีประจำสำนักนายกรัฐมนตรี เชิญชวนประชาชนแสดงความระลึกถึงพ่อแม่ญาติผู้ใหญ่ที่อยู่ห่างไกลผ่านช่องทางออนไลน์ต่างๆ หรือโทรศัพท์ ในช่วงเทศกาลสงกรานต์
รัฐมนตรีประจำสำนักนายกรัฐมนตรี เชิญชวนประชาชนแสดงความระลึกถึงพ่อแม่ญาติผู้ใหญ่ที่อยู่ห่างไกลผ่านช่องทางออนไลน์ต่างๆ หรือโทรศัพท์ ในช่วงเทศกาลสงกรานต์นายเทวัญ ลิปตพัลลภ รัฐมนตรีประจำสำนักนายกรัฐมนตรี เปิดเผยว่า เนื่องจากสถานการณ์ในปัจจุบัน ทางรัฐบาลได้ยกเลิกวันหยุดและกิจกรรมในช่วงวันสงกรานต์ เพื่อลดความเสี่ยงต่อการแพร่กระจายของโรคโควิด-19 เชื้อทั้งในชุมชนและภายในครอบครัว โดยขอให้ประชาชนงดการจัดงานสงกรานต์ในทุกระดับ รวมถึงกิจกรรมที่มีการรวมตัวกันของคนหมู่มาก เช่น เล่นน้ำสงกราต์ การจัดงานทำบุญใหญ่ที่วัด พร้อมขอให้ประชาชนอยู่บ้านเช่นเดิม แต่หากมีความจำเป็นต้องเดินทางขอให้ส่วมหน้ากากอนามัย ล้างมือบ่อยๆ ในส่วนของการประกอบพิธีทางศาสนาในช่วงเทศกาลสงกรานต์ เช่น การสรงน้ำพระ หรือการทำบุญ โดยในปีนี้ทุกวัดจะงดกิจกรรมดังกล่าว เนื่องจากเป็นจุดเสี่ยงที่ประชาชนจะไปรวมตัวกัน แต่ประชาชนสามารถสรงน้ำพระพุทธรูปที่บ้าน ส่วนการแสดงความกตัญญูและขอพรต่อพ่อแม่ หรือญาติผู้ใหญ่ที่อาศัยอยู่ในบ้านเดียวกัน ควรเว้นระยะห่างระหว่างบุคคล อย่างน้อย 1 เมตร ไม่สัมผัสใกล้ชิดกับผู้สูงอายุ นอกจากนี้ยังสามารถแสดงความระลึกถึงพ่อแม่ญาติผู้ใหญ่ที่อยู่ห่างไกลผ่านช่องทางออนไลน์ต่างๆ หรือโทรศัพท์